Barraba

**Barraba** i viles long Niu Inglan rijon long Niu Saut Wels long Ostrelia. Bipo viles i bikples bilong distrik *Barraba Shire*. Viles na distrik i joinim wantaim distrik bilong Tamworth Regional Council long 2004. Barraba i stap long 'Bikpela Eria bilong ol Balus bilong Bundarra na Barraba'. Dispela eria i sambai bus bilong balus Regent Honeyeater (*Anthochaera phrygia*) em i balus no stap tumas.

Barraba i stap 477 kilomita notwes long Sidni, 548 kilomita sautwes long Brisbin, na 90 kilomita not long Tamweth em i biktaun klostu winim bilong olgeta.

Wara Manilla i ran arere long viles. Barraba i stap long rot *Fossickers Way* na i stap long ol maunten *Nandewar Range*.

## Histori

Manmeri Aborijini, ol Kamilaroi, i stap long ples bipo ol Yuropen i kamap. Namba wan Yuropen em i kam long dispela distrik i Allan Cunningham em i bin kamap long ples long 1827. Em i bin man bilong painim nupela ples na saveman i laik kisim save long ol gutpela diwai bus samting. Ol i kirapim namba wan fam, *Barraba Station*, pinis long distrik long 1837 o 1838. Ol i makim ples long viles pinis long 1852.

Painimaut long gol i bin kamapim viles. Ol i kirapim namba wan pos opis pinis long 1856 na ol i kirapim namba wan skul pinis long 1861. Ol i wokim namba wan lotu Angliken pinis long 1876 na ol i kirapim namba wan beng pinis long 1876 tu. Ol i wokim namba wan hotel, *Commercial Hotel*, pinis long 1878 na ol i wokim haus kot pinis long 1881. Ol i tokautim Barraba viles long 1885. Ol i wokim haus sik pinis long 1885 na ol i wokim namba wan lotu Metodis pinis long 1898.

Ol i kamapim niuspepa bilong ples, *The Barraba Gazette*, long 1900. Ol i wokim lotu Katolik pinis long 1906.  Rot bilong tren i kamap long Barraba long 1908 tasol las tren i ran long Barraba long 1983 na ol i rot long tren pasim pinis long 1987. Ol i wokim Banis bilong Wara bilong Connors Creek pinis long 1993 bilong kamapim wara saplai long viles.

## Ol main

### Bras

Ol i painimautim bras (long tok Inglis: copper) pinis long Gulf Creek long 1889 na ol i kirapim namba wan bras main pinis long 1892. Gulf Creek i stap 22 kilomita notis long Barraba. Ol i kirapim liklik viles pinis em i bin gat hotel, skul, na pos opis.  Dispela main i bin bras min em i bikpela winim olgeta long Niu Saut Wels bilong 1901 na liklik viles i bin gat 300 manmeri long en. Tasol ol i pasim dispela main pinis long ol yia 1930. Ol i pasim pos opis bilong liklik viles pinis long 1966. Ol i lusim liklik viles pinis.

### Asbestos

Ol i bin main asbestos kirap long 1919 i go inap long 1983 long Woodsreef em i liklik viles stap 15 kilomita is long Barraba. Ol i wokim main i go bikpela moa long 1974. Main i bin wokim 500,000 ton long waitpela asbestos. 

Main i bin lusim 75,000,000 ton long waitpela asbestos na 25,000,000 ton long ol bikpela ston ol i bin no laik. Olgeta asbestos i kamarupim 43 hekta na hip i go inap 70 mita antap.

Long 2008 nius bilong televisen i tok long wari long abestos em i ating mekim sik menmeri bilong Barraba. *Abestos Diseases Foundation of Australia* ol i bin singaut long we gavman mas stretim ples bilong main. Ol i bin singaut long tu nogat manmeri i no inap i go long ples bilong main. Rot i bin go long hap ples bilong main tasol ol i pasim dispela rot pinis long 2013. Ol i lusim liklik viles pinis.

Helt sevis *Hunter-New England Health* i bin mekim stadi long ol problem bilong helt tasol ol i no lusim dispela stadi yet.


File:Woodsreef.JPG|Asbestos main long Woodsreef
File:Chrysotile 1.jpg|asbestos
File:Heat-resistant asbestos fabric.jpg | laplap long asbestos
File:Early Asbestosis in a Retired Pipe Fitter.jpg|sik long asbestos


### Diatomit

Ol i kirapim diatomit (long Tok Inglis: diatomite o diatomaceous earth) main pinis long 1982.  Ol i yusim diatomit bilong wokim ol paura bom, ol pilta, ol polis long rubim, ol poisin bilong kilim i dai ol binatang, ol samting bilong stapim hot o kol i kam insait, long egrikulta, na pasin bilong wokim brik.

### Ol ston em ol i pe i antap tru

Man i inap painim plenti ston em i pe antap tru. Man i inap painim ol piksa bilong ston tu.


File:2793M-pyrite2.jpg|pyrite
File:Jasper.pebble.600pix.jpg|jasper
File:Garnet_cut.JPG|garnet
File:ZeolitesUSGOV.jpg|zeolite


## Egrikalsa

Ol fem bilong ples i gat bulmakau long mit, sipsip long mit na wul, o wit.


File:Img polled Herefords grazing Fall Grazing Herefords.JPG | bulmakau long mit
File:Gruppe Schafe.JPG | sipsip long mit na wul
File:Wheat close-up.JPG | wit


## Taim

Ol taim bilong biksun long Barraba i hot na i ren. Ol taim bilong kol long Barraba i kol na i drai. De em i bin hot winim bilong olgeta i gat 41.8°C. De em i bin kol winim bilong olgeta i gat -9.4°C. Averes ren bilong wanpela yia i 688 milimita. De em i gat plenti ren i pundaun bilong winim olgeta i 25 Februari 1955. Long dispela de i bin gat 194.3 milimita.

## Wara saplai

Bipo ol i wokim Banis bilong wara ol kolim *Split Rock Dam* pinis, manmeri bilong Barraba i kamautim wara long Banis bilong Wara ol i kolim *Connors Creek Dam*, long liklik wara Barraba (*Barraba Creek*), na long wara Manilla. Taim ol dispela as i drai, manmeri bilong Barraba i bin kamautim wara long ol hul wara. 

Ol i wokim Banis bilong wara ol i kolim *Split Rock Dam* pinis long 1988, na ol i wokim bikpela mambu bilong wara pinis kirap long banis bilong wara i go inap long  viles long 2015.

## Ol piksa


File:BarrabaMainStreet.JPG|Queen Street i bikrot long Barraba
File:BarrabaCourtHouse.JPG|Haus kot, Barraba
File:BarrabaCommercialHotel.JPG|Commercial Hotel, Barraba
File:BarrabaAnglicanChurch.JPG|lotu Angliken, Barraba
File:BarrabaUnitingChurch.JPG|lotu Metodis, Barraba
File:BarrabaRomanCatholicChurch.JPG|lotu Katolik, Barraba
File:BarrabaClockTower.JPG|taua bilong klok, Barraba
File:BarrabaNABBank.JPG|namba wan beng, Barraba


## Long intanet (long Tok Inglis)

* Web-sait bilong viles

* Web-sait bilong Facebook bilong viles

* Bikpela de bilong ol at "Frost over Barraba"

* Bikpela de bilong viles

* Long web-sait bilong Tamworth Regional Council

* Long web-sait bilong ''Fossickers Way''

* Video: Banis bilong wara ol i kolim ''Connors Creek Dam''

* Video: Asbestos main long Woodsreef

* Video: Banis bilong wara ol i kolim ''Split Rock Dam''

* Barraba long Wikivoyage

## Refrens